Sekolah Menengah Sains Sultan Mohamad Jiwa

Sekolah Menengah Sains Sultan Mohamad Jiwa (lebih dikenali sebagai Sains Kedah, SMSSMJ, kadangkala Mad Jiwa, dan terkini SMadJiwa, sempena Perayaan Jubli Emas) ialah salah sebuah Sekolah Berasrama Penuh (SBP) di negeri Kedah, utara Malaysia. Sekolah ini terletak di Bandar Sungai Petani, Kedah Darul Aman.  

Pada 2024, Sekolah Menengah Sains Sultan Mohamad Jiwa memiliki 281 pelajar lelaki dan 281 pelajar perempuan, menjadikan jumlah keseluruhan murid seramai 562 orang. Ia mempunyai seramai 56 orang guru.

Alumni sekolah ini dikenali sebagai ASSAK (Alumni Sekolah Sains Kedah)https://assak.org/.

 Sejarah 
Sekolah ini telah dinamakan bagi memperingati Almarhum Kebawah Duli Yang Maha Mulia Sultan Muhammad Jiwa Zainal Adilin Mu'adzam Shah II, Sultan Kedah ke-19. Baginda telah memerintah Kedah selama 68 tahun bermula dari 1710 hingga 1778.

SMadJiwa ditubuhkan pada tahun 1973 di bawah Rancangan Malaysia Kedua sebagai Sekolah Menengah Sains Kedah sebelum ditukar nama sebagai Sekolah Sultan Mohamad Jiwa pada 1984. Perasmian nama baru ini telah dibuat oleh Almarhum Kebawah Duli Yang Maha Mulia Sultan Abdul Halim Mu’adzam Shah, Sultan Kedah ke-28. Nama ini seterusnya ditukar menjadi Sekolah Menengah Sains Sultan Mohamad Jiwa pada 1997 dan kekal sehingga sekarang.

Disebabkan pada masa tersebut bangunan sekolah masih dalam proses pembinaan, maka kumpulan terawal pelajar sekolah ini telah ditumpangkan di beberapa buah sekolah lain iaitu di Perak, SMK Anderson dan SMKP Methodist Girls School, dan di Kedah, SMK Khir Johari, Sungai Petani.

Bangunan serta kompleks sekolah ini siap sepenuhnya dan mula diduduki pada tahun 1974. Sekolah ini memulakan operasinya dengan bilangan guru seramai 35 orang, 60 orang staf sokongan dan 454 orang murid. Perasmian sekolah ini telah berlangsung pada 6 November 1976.

 Kemudahan dan Fasiliti 
Antara kemudahan yang terdapat di sekolah ini :
Kemudahan SekolahKemudahan Asrama1 Dewan BesarPadang2 blok Asrama Putera (ASPURA)          1 Pusat Sumber1 Kantin2 blok Asrama Puteri (ASPURI)20 Buah Kelas2 AstakaSurau Al-Falah1 Bilik Mesyuarat2 Bilik Pengurusan Sukan4 Bilik Bacaan 2 Bilik SeminarPusat Kokurikulum2 Bilik RawatanAnjung Informasi1 Bilik Praktikal Jurutera1 Tangki AirBilik Kaunseling1 1/2 Gelanggang Bola Keranjang2 Ampaian Asrama Putera6 blok Pendidikan2  Bola Tampar2 Ampaian Asrama Puteri1 blok Makmal Kejuruteraan1  Olahraga1 Stor Pelupusan Asrama Putera6 Makmal Komputer1 Padang Bola Sepak1 Dispenser Air2 Makmal Informasi (AVA Room)1 Padang Ragbi3 Bilik Seterika Asrama Putera1 Makmal Bahasa Jepun3 Padang Bola Baling6 Bilik Seterika Asrama Puteri3 Makmal Bedah Siasat1  Bola Jaring2 Bilik Basuhan Asrama Putera2 Makmal Biologi1  Turf Kriket3 Bilik Stor Asrama Putera2 Makmal Kimia8 Net Turf Kriket1 Bilik Gunting Rambut2 Makmal Fizik2 Padang Sofbal2 Bilik Warden Asrama Putera1 Makmal Matematik1 Bilik Muzik1 Studio Seni3 Bengkel Kemahiran Hidup1 Bilik Gerakan PengawasKoperasi Sekolah1 Dewan Terbuka

 Sistem Rumah 

Semua pelajar sekolah ini ditugaskan ke salah satu daripada empat rumah pada masa kemasukan baru pertama ke sekolah. Setiap rumah ini masing-masing dinamakan sempena empat jawatan utama dalam kerajaan-kerajaan Melayu klasik seperti Bendahara, Laksamana, Panglima, dan Temenggung.

Sepanjang tahun persekolahan, setiap rumah akan bersaing dalam bidang akademik, kokurikulum, kepimpinan, 3K (Keselamatan, Kebersihan, & Keceriaan), khidmat bakti, & banyak lagi melalui pengumpulan merit demerit. Pada kemuncaknya, pengumpulan merit tertinggi dalam sistem akan diisytiharkan sebagai pemenang Sistem Rumah dalam acara kemuncak majlis makan malam rasmi pada akhir tahun persekolahan.
WarnaRumah                BendaharaLaksamanaPanglimaTemenggung

 Majalah Sekolah 
SMadJiwa telah menerbitkan majalah tahunan sendiri, diberi nama RINTISAINS. Majalah ini diterbitkan dengan cetakan warna penuh dan merakamkan detik-detik istimewa dan juga gambar setiap darjah. Kumpulan penggerak majalah sekolah dikenali sebagai Sidang Redaksi RintiSains.

 Pencapaian Sekolah (2005-2015) 
2005 - 2009
 Johan Pertandingan Inovasi Sains dan Rekacipta SBP 2005
 Naib Johan Pertandingan Pidato Piala Diraja Peringkat Negeri Kedah
 Johan Pertandingan Syarahan Dwi-Bahasa Peringkat Negeri Kedah 2005
 Johan Kejohanan Hoki Piala ASAK B-18(P) SBP Zon Utara 2005
 Tempat keempat INTEL International Science and Engineering Fair 2006, Amerika Syarikat
 Tempat ke-3 Kejohanan Kriket SBP Zon Utara 2006
 Pemenang "Best Research Award" dalam International Science Festival 2007 di Busan, Korea Selatan
 Wakil Malaysia dalam Under-16 4 Nations Hockey Championship 2007 di Mannheim, Jerman
 Johan Kejohanan Kriket SBP Zon Utaraa 2008 di STAR, Ipoh
 Johan Kejohanan Kriket Piala Tan Sri Hamzah SBP Peringkat Kebangsaan 2008 di SMSSMJ, Kedah
 Mewakili Malaysia dalam ASEAN Youth Science Summit di Manila, Filipina
 Johan Pertandingan Inovasi Sains dan Rekacipta Kebangsaan
 Pemenang anugerah "Fastest Car Award" di Pertandingan F1inschools™ 2008 peringkat Zon Utara
 Mewakili Negeri ke pertandingan F1inSchools™ peringkat Kebangsaan
 Wakil Malaysia dalam Malaysia 2nd Cohort Jenesys Programme di Jepun 
 Johan Pertandingan Roket Peringkat Negeri Kedah
 Johan Pertandingan Anugerah Alam Sekitar (ARAS) Peringkat Negeri Kedah 2008
 Johan Pertandingan Kuiz Hari Kemerdekaan Peringkat Negeri Kedah 2008
 Johan Pertandingan Amali Haji Peringkat Negeri Kedah 2008
 Johan Pertandingan Kuiz Agama Peringkat Negeri Kedah 2008
 Tempat ke-3 Kejohanan Taekwando Remaja Peringkat Kebangsaan 2008
 Naib Johan Pertandingan Catur B-15 Peringkat Negeri Kedah 2008
 4 orang pelajar dikurniakan Anugerah Jerai oleh Sultan Negeri Kedah pada tahun 2008
 Johan Pertandingan Kriket SBP Zon Utara 2009 di MCKK,Kuala Kangsar, Perak
 Naib Johan Pertandingan Kriket Piala Tan Sri Hamzah SBP Peringkat Kebangsaan 2009 di SMAP Kajang
 Johan Pertandingan Inovasi Sains dan Rekacipta SBP Peringkat Kebangsaan 2009
 Johan Harta Intelek Kementerian Sains,Teknologi,dan Inovasi (MOSTI) 2009
 Naib Johan Kejohanan Hoki B-16(L) Piala ASAK 2009
Johan Tomoi Berantai Peringkat Kebangsaan 2009

2010 - 2015
 Johan Pertandingan Kriket Piala Tan Sri Hamzah antara Sekolah Berasrama Penuh (SBP) Zon Utara 2011
 7 orang pelajar dipilih untuk mewakili negeri Kedah dalam Pertandingan Kriket Majlis Sukan Sekolah-Sekolah Malaysia 2013
 Johan Sekolah Berintegriti dalam Semua Aspek peringkat antarabangsa tahun 2013
4 orang pelajar mewakili Kedah dalam Pertandingan Roket Air 2015 anjuran MEASAT dan berjaya merangkul Naib Johan 
 Tempat ketiga Pertandingan Robotik Peringkat Kebangsaan
 Tempat ke 3 Kejohanan Kriket Jemputan MCA-ACC SBP Invitational 2015 oleh Malaysian Cricket Association (MCA) & ASSAK Cricket Club
 Tempat ketiga HKSBP bola keranjang 2016

 Pengetua Sekolah 

Bil.TempohPengetua1.1973 - 1979Tuan Abdul Shukor bin Abdullah2.1979 - 1981Tuan Mohd Ismail bin Othman3.1981 - 1989Tuan Ishak bin Khamis4.1989 - 1995Tuan Haji Zakaria bin Harun5.1995 - 1999Tuan Haji Ismail bin Ahmad6.1999 - 2005Tuan Haji Ali bin Ahmad7.2005 - 2011Tuan Haji Rusdin bin Husin8.2011 - 2017Tuan Pesol bin Md Saad9.2017 - 2019Tuan Harris Ganae bin Nainar10.2019 - 2020Tuan Haji Mohd Ghazali bin Ahmad11.2020 - 2023Puan Nadziroh binti Mohd Nadzim12.2023 - 2025Puan Noraini binti Mohamad Isa13. 2025 - SekarangEncik Ahmad Shabuddin Bin Ismail

 Alumni
 Laksamana Madya Dato' Pahlawan Ts. Shamsuddin bin Hj Ludin, Timbalan Panglima Tentera Laut Diraja Malaysia (TLDM) ke-24.
 Dato' Seri Muhammad Sanusi bin Md Nor, Menteri Besar Kedah ke-14, & Laksamana Pertama (Kehormat) Pasukan Simpanan Sukarela Tentera Laut Diraja Malaysia (TLDM).
 Dato' Seri Saarani bin Mohamad, Menteri Besar Perak ke-15. 
 Dato' Seri Ir. Ahmad Zakiyudin bin Abdul Rahman, mantan Timbalan Ketua Menteri 1 Pulau Pinang (2018-2023).
 Dr. Muhammed bin Abdul Khalid, Penasihat Ekonomi Perdana Menteri Malaysia Tun Dr. Mahathir (2018-2020), Pengerusi Allianz General Insurance Malaysia Berhad, Penasihat Teknikal Kanan Program Pembangunan Pertubuhan Bangsa-Bangsa Bersatu (UNDP) Malaysia.
 Saintis Muhammad Razlan Dhamir Bin Hamdan. Pengasas, Ketua Pegawai Eksekutif, & Ketua Pegawai Teknologi Aphelia Space. Pengasas Bersama & Ahli Jawatankuasa Malaysian Space Industry Consortium (MASIC).
 YBrs. Dr. Ismuni Bin Bohari, Timbalan Ketua Pengarah Kesihatan (Kesihatan Awam), Kementerian Kesihatan Malaysia.
 Brigedier Jeneral Dato' Saipol Anuar Bin Jaafar, Panglima Briged Ke-6 Infantri Tentera Darat Malaysia.
 Dato' Ahmad Husaini Bin Abdul Rahman, Ketua Pentadbir Parlimen Malaysia.
 Datuk Ir. Ahmad 'Asri bin Abdul Hamid, Ketua Eksekutif Lembaga Pembangunan Industri Pembinaan (CIDB) Malaysia.
 Dr. Haji Ku Azhar Bin Haji Ku Baharum, Pengasas & Pengerusi Lembaga Pengarah Poliklinik Dr. Azhar Dan Rakan-Rakan.
 Dato' Haji Ahmad Sohaimi bin Abdul Rahim, mantan Pengurus Besar Bahagian Penyelidikan dan Pembangunan Haji Lembaga Tabung Haji. 
 Dr. Rohani binti Hashim, mantan Setiausaha Agung Pertubuhan Penyelidikan Perindustrian dan Teknologi Sedunia (WAITRO).
 Datin Paduka Dato' Hajah Azuyah binti Hassan, mantan Pengarah Jabatan Pendidikan Negeri Kedah.
 YM Raja Shahreen Bin Raja Othman, Ketua Pegawai Eksekutif Kumpulan Bina Darulaman Berhad (BDB).
 Dato' Izham bin Yusoff, mantan Pengarah Urusan Kumpulan Bina Darulaman Berhad (BDB).
 Dato' Mohd Sahil bin Zabidi, Ketua Pegawai Eksekutif Perbadanan Kemajuan Negeri Kedah (PKNK), Ketua Pegawai Eksekutif Kumpulan Kulim Technology Park Corporation (KTPC).
 Datuk Ar. Wan Mohammad Khair-il Anuar bin Wan Ahmad, mantan Ahli Parlimen Kuala Kangsar & Pengerusi Lembaga Minyak Sawit Malaysia (MPOB).
 Dato' Ir Nawawi bin Ahmad, mantan Ahli Parlimen Langkawi & Pengerusi Keretapi Tanah Melayu Berhad (KTMB).
 Encik Sarhan bin Alang Endut, Timbalan Pengarah Bank Julius Baer, Zürich, Switzerland, Naib Presiden Mizuho Bank, Zurich, Switzerland.
 YM Raja Saifful Ridzuwan bin Raja Kamaruddin, Duta Besar Malaysia ke Bosnia Herzegovina.
 Encik Pesol bin Md Saad, mantan Timbalan Pengarah Bahagian Pengurusan Sekolah Harian, & mantan Pengetua Sekolah Menengah Sains Sultan Mohamad Jiwa.
 Encik Harris Ganae bin Nainar, mantan Pengetua Sekolah Menengah Sains Sultan Mohamad Jiwa.
 Encik Zainuddin bin Zakaria, Penerima Anugerah Ikon Guru Inovatif Kebangsaan 2017.
Encik Ismanor Fahmi bin Ismail, Pengarah Kolej Profesional MARA Beranang, Selangor.

 Alamat
Sekolah Menengah Sains Sultan Mohamad Jiwa
Jalan Badlishah 
08000, Sungai Petani
Kedah Darul Aman, Malaysia
Telefon : +604 421 8711
Email : smssmj.ppdkmy@gmail.comhttp://sciencekedah.edu.my/webs/?page_id=2

 Rujukan 

 Pautan luar 
 Facebook Sekolah Menengah Sains Sultan Mohamad Jiwa
 Twitter Sekolah Menengah Sains Sultan Mohamad Jiwa
 Laman Web Rasmi Alumni ASSAK
 Facebook Alumni ASSAK
 Carian Alumni ASAK

Sultan Mohamad Jiwa
Sultan Mohamad Jiwa
Sultan Mohamad Jiwa